ریلوے کی وزارت
آنے والے گردابی طوفان کے باوجود، تیز ہواؤں کو شکست دیتے ہوئے ملک کو 150 میٹرک ٹن آکسیجن پہنچانے کے لئے ریلوے نے آج صبح گجرات سے 2 آکسیجن ایکسپریس روانہ کی
آکسیجن ایکسریس نے 10000 میٹرک ٹن ایل ایم او کی تقسیم سے متعلق حصول یابی حاصل کی
دو ٹینکروں میں 41.07 میٹرک ٹن آکسیجن راحت کے ساتھ پہلی آکسیجن ایکسپریس آج بوکارو سے پنجاب پہنچے گی
مہاراشٹر میں 521 میٹرک ٹن، اترپردیش میں تقریباً 2652 میٹرک ٹن، مدھیہ پردیش میں 431 میٹرک ٹن ہریانہ میں 1290 میٹرک ٹن، تلنگانہ میں 564 میٹرک ٹن، راجستھان میں 40 میٹرک ٹن، کرناٹک میں 361 میٹرک ٹن، اتراکھنڈ میں 200 میٹرک ٹن، تمل ناڈو میں 231 میٹرک ٹن، پنجاب میں 40 میٹرک ٹن، کیرالہ میں 118 میٹرک ٹن اور دہلی میں تقریباً 3734 میٹرک ٹن آکسیجن فراہم کی گئی
نئی دہلی، 17/مئی2021 ۔ سبھی رکاوٹوں پر عبور حاصل کرتے ہوئے اور نئے حل کی تلاش کے ساتھ، بھارتی ریلوے ملک بھر کی مختلف ریاستوں میں مائع طبی گیس  کی سپلائی برقرار رکھتے ہوئےراحت رسانی کا اپنا سفر جاری رکھے ہوئے ہے۔ اب تک بھارتی ریلوے نے ملک بھر کی مختلف ریاستوں میں 600 سے زیادہ ٹینکروں میں 10300 میٹرک ٹن سے زیادہ ایل ایم او تقسیم کی ہے۔
گزشتہ کچھ دنوں سے آکسیجن ایکسپریس ہر دن تقریباً 800 میٹرک ٹن ایل ایم او دیش میں پہنچا رہی ہے۔
آنے والے گردابی طوفان کے باوجود تیز ہواؤں کو شکست دیتے ہوئے، ریلوے نے آج صبح گجرات سے 2 آکسیجن ایکسپریس چلائی، تاکہ ملک کو 150 میٹرک ٹن آکسیجن کی سپلائی کی جاسکے۔
وڈودرا سےایک آکسیجن ایکسپریس 2آر او آر او ٹرکوں اور 45 میٹرک ٹن ایل ایم او کے ساتھ دہلی خطے میں سپلائی کے لئے صبح 4 بجے روانہ ہوئی۔
اترپردیش اور دہلی خطے میں تقسیم کے لئے دوسری آکسیجن ایکسپریس 106 میٹرک ٹن آکسیجن ریلیف سے لدے 6 ٹینکروں کے ساتھ صبح 5:30 بجے ہاپا سے روانہ ہوئی۔
بوکارو سے پنجاب کے لئے پہلی آکسیجن ایکسپریس بھی آج شام 7 بجے 2 ٹینکروں کے ساتھ 41.0 میٹرک ٹن آکسیجن ریلیف کے ساتھ فلور پہنچنے کے لئے تیار ہے۔
قابل ذکر ہے کہ آکسیجن ایکسپریس نے 23 دن قبل 24 اپریل 2021 کو مہاراشٹر میں 126 میٹرک ٹن آکسیجن کی تقسیم کے ساتھ اپنے سفر کا آغاز کیا تھا۔
23دنوں سے کچھ زیادہ ہی وقت میں ریلوے نے 13 ریاستوں کو 10300 میٹرک ٹن سے زیادہ میڈیکل آکسیجن دینے کے لئے اپنے آکسیجن ایکسپریس کے آپریشنز میں اضافہ کیا ہے۔
ملک بھر میں اپنے آپریشنز کو جاری رکھتے ہوئے، بھارتی ریلوے مغرب میں ہاپا اور مندرا، اور مشرق میں راوڑکیلا، درگاپور، ٹاٹانگر، انگول جیسی جگہوں سے آکسیجن لے کر پھر اسے اتراکھنڈ، کرناٹک، مہاراشٹر، مدھیہ پردیش، آندھراپردیش، تمل ناڈو، ہریانہ، تلنگانہ، پنجاب، کیرالہ، دہلی اور اترپردیش ریاستوں میں اہم سپلائی منظرنامہ کے مطابق سپلائی کررہا ہے۔
آکسیجن ریلیف کی سپلائی کو کم سے کم وقت میں پہنچانے کو یقینی بنانے کے لئے ریلوے آکسیجن ایکسپریس مال گاڑیوں کے آپریشنز میں نئے معیار اور غیرمعمولی حصول یابی حاصل کررہا ہے۔ لمبی دوری کے زیادہ تر معاملات میں ان اہم مال گاڑیوں کی اوسط رفتار 55 سے اوپر ہے۔ اعلیٰ ترجیح والے گرین کوریڈور پر دوڑتے ہوئے، اعلیٰ ترین ضرورت کے ساتھ، مختلف علاقوں کی آپریشنز ٹیمیں سب سے چیلنجنگ حالات میں 24 گھنٹے کام کررہی ہیں تاکہ یہ یقینی ہوسکے کہ آپریشن سب سے تیز ممکن وقت میں پہنچے۔ مختلف سیکشنوں میں ریلوے ملازمین کی تبدیلی کے لئے تکنیکی اسٹاپیج کو کم کرکے ایک منٹ کردیا گیا ہے۔
پٹریوں کو کھلا رکھا جاتا ہے اور یہ یقینی بنانے کے لئے اعلیٰ احتیاط برتی جاتی ہے کہ آکسیجن ایکسپریس بغیر کسی رکاوٹ کے مسلسل آگے بڑھتی رہے۔
یہ سب اس طرح سے کیا جاتا ہے کہ دیگر مال ڈھلائی کی رفتار بھی کم نہ ہو۔
قابل ذکر ہے کہ اب تک تقریباً 160 آکسیجن ایکسپریس نے اپنا سفر مکمل کرتے ہوئے مختلف ریاستوں کو راحت پہنچائی ہے۔
بھارتی ریلوے درخواست کرنے والی ریاستوں کو ممکنہ حد تک کم از کم وقت میں زیادہ سے زیادہ ایل ایم او پہنچانے کی کوشش کرتا ہے۔
اب تک جاری اس مہم کے تحت مہاراشٹر میں 521 میٹرک ٹن، اترپردیش میں تقریباً 2652 میٹرک ٹن، مدھیہ پردیش میں 431 میٹرک ٹن ہریانہ میں 1290 میٹرک ٹن، تلنگانہ میں 564 میٹرک ٹن، راجستھان میں 40 میٹرک ٹن، کرناٹک میں 361 میٹرک ٹن، اتراکھنڈ میں 200 میٹرک ٹن، تمل ناڈو میں 231 میٹرک ٹن، پنجاب میں 40 میٹرک ٹن، کیرالہ میں 118 میٹرک ٹن اور دہلی میں تقریباً 3734 میٹرک ٹن آکسیجن فراہم کی گئی۔
آکسیجن کی سپلائی کے لئے ریلوں کا آپریشن انتہائی فعال مشق ہے اور اس کے اعداد و شمار کو ہر وقت اپڈیٹ کیا جاتا ہے۔ ڈیلیوری کے لئے تیار دیگر آکسیجن ایکسپریس کے رات میں اپنا سفر شروع کرنے کی امید ہے۔
ریلوے نے آکسیجن سپلائی خالی جگہوں کے ساتھ مختلف روٹوں کی میپنگ کی ہے اور ریاستوں کی کسی بھی ہنگامی ضرورت کے ساتھ خود کو تیار رکھا ہے۔ ایل ایم او کو لانے کے لئے ریاستیں بھارتی ریل کو ٹینکر دستیاب کراتی ہیں۔